**Лептаспіроз** (таксама вядомы пад назвай **балотная ліхаманка**, **сабачая ліхаманка** і **ліхаманка форта Брэг**, а таксама іншымі назвамі) з’яўляецца інфекцыяй, што выклікаецца спіралепадобнымі бактэрыямі пад назвай *Leptospira*. Сімптомы могуць розніцца ад нязначных, кшталту галаўнога болю, болю цягліц і ліхаманак да сур’ёзных з крывацёкам лёгкіх ці менінгітам. Калі інфекцыя выклікае жаўтуху, нырачную недастатковасць і крывацёк, тады яна носіць назву **хваробы Вейля**. Калі яна выклікае моцны лёгачны крывацёк, то таксама вядомая як **сіндром моцнага лёгачнага крывацёку**.

Крыніцы і дыягностыка
---------------------

Да 13 розных генетычных тыпаў *Leptospira* могуць выклікаць хваробы ў людзей. Перадаецца дзікімі і хатнімі жывёламі. Найчасцей распаўсюднікамі захворвання з’яўляюцца грызуны. Часта перадаецца праз мачу жывёл ці праз ваду ці зямлю, што змяшчаюць мачу жывёл, падчас кантакту з пашкоджаннямі скуры, вачэй, рота ці носа. У краінах на шляху развіцця хвароба найчасцей сустракаецца сярод работнікаў сельскай гаспадаркі і беднага насельніцтва гарадоў. У развітых краінах найчасцей фіксуецца ў людзей, якія бавяць час на адкрытых мясцовасцях ці ў вільготных зонах. Дыягностыка звычайна праводзіцца шляхам пошуку антыцел супраць бактэрыі ці пошукам яе ДНК ў крыві.

Прафілактыка і лячэнне
----------------------

Меры па папярэджанні распаўсюджвання хваробы ўключаюць ахоўнае абсталяванне для прадухілення кантакту падчас працы з патэнцыйна інфікаванымі жывёламі, мыццё пасля падобнага кантакту і зніжэнне колькасці грызуноў у месцах пражывання і працы людзей. Недакладна вядомыя вынікі ўжывання антыбіётыку даксіцыклін, які прымяняецца для папярэджання заражэння падарожнікаў. Існуюць вакцыны для жывёл супраць пэўных тыпаў *Leptospira*, якія могуць зніжаць рызыку распаўсюджвання сярод людзей. Для лячэння хворых прымяняюцца наступныя антыбіётыкі: даксіцыклін, пеніцылін ці цэфтрыяксон. Хвароба Вейля і сіндром моцнага лёгачнага крывацёку могуць пацягнуць смяротны вынік, які перавышые 10 % і 50 % адпаведна, нават пры наяўнасці лячэння.

Эпідэміялогія
-------------

Прыблізна ад сямі да дзесяці мільёнаў чалавек штогод заражаецца лептаспірозам. Колькасць смяротных выпадкаў вядомая недакладна. Хвароба найчасцей сустракаецца ў трапічных абласцях свету, але можа ўзнікнуць у любой мясцовасці. Эпідэміі хваробы могуць сустракацца ў трушчобах краін на шляху развіцця. Захворванне было ўпершыню апісанае Вейлем у 1886 г. у Германіі. Інфікаваныя жывёлы могуць не мець сімптомаў, мець нязначныя ці сур’ёзныя сімптомы. Сімптомы могуць розніцца ў розных відаў жывёл. У некаторых жывёл *Leptospira* жыве ў палавых шляхах і перадаецца палавым шляхам.

Зноскі
------

1. 1 2 3  Disease Ontology — 2016. Праверана 15 мая 2019.<a href='https://wikidata.org/wiki/Track:Q4117183'></a><a href='https://wikidata.org/wiki/Track:Q5282129'></a>
2. 1 2 3  Monarch Disease Ontology release 2018-06-29sonu — 2018-06-29 — 2018. Праверана 4 жніўня 2018.<a href='https://wikidata.org/wiki/Track:Q55345445'></a>
3. ↑  *Mosby's Medical Dictionary* (9 ed.). Elsevier Health Sciences. 2013. p. 697. ISBN 9780323112581. .
4. ↑  McKay, James E. (2001). *Comprehensive health care for dogs*. Minnetonka, MN.: Creative Pub. International. p. 97. ISBN 9781559717830.
5. ↑  James, William D.; Berger, Timothy G.; et al. (2006). *Andrews' Diseases of the Skin: clinical Dermatology*. Saunders Elsevier. ISBN 0-7216-2921-0. :290
6. 1 2 3 4 5 6 7 8 9  Slack, A (Jul 2010). "Leptospirosis.". *Australian family physician* **39** (7): 495–8. PMID 20628664.
7. 1 2 3 4 5 6 7  McBride, AJ; Athanazio, DA; Reis, MG; Ko, AI (Oct 2005). "Leptospirosis". *Current opinion in infectious diseases* **18** (5): 376–86. doi:10.1097/01.qco.0000178824.05715.2c. PMID 16148523.
8. 1 2 3  Leptospirosis **(нявызн.)**. *The Center for Food Security and Public Health* (1 кастрычніка 2013). Праверана 8 November 2014.
9. ↑  Wasiński B, Dutkiewicz J (2013). "Leptospirosis—current risk factors connected with human activity and the environment". *Ann Agric Environ Med* **20** (2): 239–44. PMID 23772568. .
10. ↑  Leptospirosis (Infection) **(нявызн.)**. *Centers for Disease Control and Prevention*. Праверана 8 November 2014.
11. ↑  Picardeau M (January 2013). "Diagnosis and epidemiology of leptospirosis". *Médecine Et Maladies Infectieuses* **43** (1): 1–9. doi:10.1016/j.medmal.2012.11.005. PMID 23337900.
12. 1 2  Leptospirosis **(нявызн.)**. *NHS* (11 ліпеня 2012). Праверана 14 March 2014.
13. ↑  Faine, Solly; Adler, Ben; Bolin, Carole (1999). "Clinical Leptospirosis in Animals". '**Leptospira *and Leptospirosis* (Revised 2nd ed.). Melbourne, Australia: MediSci. p. 113. ISBN 0 9586326 0 X.**

|  |  |
| --- | --- |
| ⚙️   Слоўнікі і энцыклапедыі | Вялікая расійская (старая версія) · Кругасвет · Britannica (онлайн) · Universalis · Сучаснай Украіны |
| Нарматыўны кантроль | BNF: 11992653f · LCCN: sh85076134 · Microsoft: 2910887295 · NDL: 00569417 · NKC: ph237403 |